04/06/2021 | Administración LocalMunicipal
Cedeira
Aprobación Ordenanza 2.11

Ao non presentarse reclamacións durante o prazo de exposición ao público, queda automáticamente elevado a definitivo o acordo plenario provisional do Concello de Cedeira sobre a modificación da Ordenanza fiscal 2.11 REGULADORA DA TAXA POR PRESTACIÓN DO SERVIZO DE RECOLLIDA DE RESIDUOS, cuxo texto modificado se publica en cumplimento do artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas locais. De conformidade co previsto no Real Decreto Lexislativo 2/2004, de 5 de marzo, polo que apróbase o texto Refundido da Lei das Facendas Locais, este Concello establece a taxa pola prestación do servicio recollida, transporte e tratamento de residuos, que se rexerá pola presente Ordenanza e demais normativa de aplicación. Constitúe o feito impoñible desta taxa a prestación do servizo público, de recepción obrigatoria, de recollida, transporte e tratamento de residuos sólidos domésticos e comerciais, en vivendas ou locais onde se exerzan actividades comerciais, industriais, profesionais, de servizos ou calquera outra actividade, de acordo coas definicións recollidas na lei 22/2011, de 28 de xullo, de residuos e solos contaminados.1.-Son suxeitos pasivos, en concepto de contribuíntes, as persoas físicas ou xurídicas e as entidades ás que se refire o artigo 35.4 da Lei Xeral Tributaria que ocupen, utilicen ou dispoñan de vivendas ou locais suxeitos á taxa, sexan a título de propiedade ou de usufruto, habitacionista, arrendamento, ou incluso de precario.2.-Terá a consideración de suxeito pasivo substituto do contribuínte a persoa propietaria das vivendas ou locais, que poderá repercutir, no seu caso, as cotas satisfeitas sobre as persoas usuarias de aqueles, beneficiarias do servizo.1.-Establécese unha bonificación do 50 por cento da cota tributaria das vivendas para as persoas contribuíntes que cumpran calquera dos seguintes requisitos: – Ser beneficiarias da Renda de Inserción Social de Galicia (RISGA). – A totalidade de ingresos por calquera concepto de calquera persoas que convivan na vivenda non rebasen o indicador de renda de efectos múltiples (IPREM) anual.2.-As familias numerosas de categoría xeral, terán dereito a unha bonificación do 20 por cento da cota tributaria e do 30 por cento para familias de categoría especial. Para ter dereito a estas bonificacións, que serán incompatibles entre si, as persoas interesadas deberán cumprir os requisitos no momento da devindicación da taxa e deberán solicitala por escrito no Concello con anterioridade ao 31 de marzo de cada exercicio. A través dos servizos sociais se emitirá informe sobre o cumprimento dos requisitos para as solicitudes do apartado 1 sinalado anteriormente para a incorporación no padrón tributario correspondente. No caso de solicitantes que non teñan a propiedade do inmoble, deberán achegar contrato de aluguer onde se especifique que lle corresponde o pagamento da taxa do lixo.1.-A cota Tributaria consistirá nunha cantidade fixa, por unidade de inmoble o local, que se determinará en función da natureza ou destino dos inmobles.2.-A tal efecto, aplicarase as seguintes tarifas: 3. -Normas específicas. a) No caso das vivendas, tributarán pola taxa aínda que non estean ocupadas. A solicitude da persoa interesada, mediante informe técnico que acredite que non se atopan en condicións para ser habitables, daranse de baixa no padrón por un prazo máximo de tres exercicios, transcorrido o cal deberasesolicitar de novo a baixa no padrón. En caso de agrupación ou división de vivendas, deberase achegar igualmente o informe técnico que o acredite. A emisión do informe correspondente polo persoal técnico municipal suporá unha taxa de 20,00 €. b) No caso de locais do epígrafe 2.1, para o cómputo da superficie afecta a actividade se terá en conta, ademais da destinada ao público, a dedicada a cociñas, aseos, e as terrazas interiores e exteriores en terreo privado. c) No caso de locais do epígrafe 2.2, para o cómputo da superficie afecta a actividade incluírase a dedicada a almacéns e outras dependencias accesorias a actividade principal. d) Cando por un mesmo local se veñan desenvolvendo varias actividades vinculadas e interdependentes que tributen en distintos conceptos, pagarase a cota correspondente á actividade cuxa tarifa sexa maior. e) As actividades industriais que teñan recollida específica de residuos para a actividade principal, unicamente pagarán o importe mínimo do epígrafe correspondente. f) Para as actividades dos epígrafes 2.4, 2.5, 2.6 e 2.7 computarase a totalidade dos metros dedicados á actividade, coa cota máxima sinalada para o epígrafe correspondente. g) No caso de realización dunha actividade económica nun inmoble de uso residencial, entenderase que é obxecto de tributación tanto a vivenda como a respectiva actividade económica.1.- Devindicarase a taxa e nacerá a obriga de contribuír desde o momento en que se inicie a prestación do servizo, entendéndose iniciada, dada a natureza de recepción obrigatoria do mesmo, cando estea establecido e en funcionamento o servizo municipal de recollida de residuos.2.- Establecido e en funcionamento o referido servizo, as cotas devindicaranse o primeiro día de cada ano natural, salvo que a alta ou baixa do servizo se producise con posterioridade á devandita data, en cuxo caso se rateará por trimestres naturais. Non producirá o rateo nos cambios de titularidade, unha vez transcorrida o a devindicación.1.- O cobramento das cotas efectuarase anualmente mediante recibo derivado do padrón, liquidación ou autoliquidación, nos casos que correspondan.2.- De conformidade co artigo 102 da Lei 58/2003, Xeral Tributaria, cando se presente unha alta ou se comunique a incorporación no padrón correspondente, non será necesaria a notificación de liquidacións posteriores e incorporaranse directamente os datos correspondentes aos padróns fiscais.3.- Os suxeitos pasivos veñen obrigados a formalizar a súa inscrición ou a variación de datos do padrón do tributo no prazo máximo de tres meses, presentando ao efecto a correspondente declaración de alta ou variación de datos, xunto cos documentos xustificativos, e ingresando, se procede, simultaneamente, mediante autoliquidación, a cota que corresponda. A falta de presentación da alta ou variación poderase iniciar un expediente de infracción tributaria, sen prexuízo da liquidación dos xuros de mora e recargas pola presentación extemporánea.4.- A Administración poderá comprobar a realidade dos datos achegados pola persoa interesada así como calquera outros que haxan de servir de base para o cálculo da cota correspondente e practicará, se fose procedente, a liquidación oportuna.5.- Cando se coñeza, de oficio ou por comunicación das persoas interesadas, calquera variación dos datos inscritos no padrón do tributo, levaranse a cabo as modificacións correspondentes. As alteracións ou variacións que supoñan cambio de tarifaterán efectos no trimestre natural no que se produzan. Cando, por cumprirse as circunstancias previstas na disposición adicional 21ª.3. bis da Lei 11/2013, do 26 de decembro, de orzamentos xerais da Comunidade Autónoma de Galicia para o no 2014, a persoa titular da Consellaría competente en materia de residuos estableza unha bonificación na contía do canon unitario de tratamento por tonelada de residuos domésticos, e o Concello de Cedeira decida acollerse á dita medida, o importe equivalente ao da dita bonificación minorarase, de xeito proporcional, da cota tributaria que corresponda a cada un das persoas obrigadas ao pago da taxa no exercicio da súa aplicación. A redución terá efectos de 1 de xaneiro, facéndose efectivo o dereito á mesma e, polo tanto, practicándose sobre os recibos individuais do padrón. Por resolución de Alcaldía concretaranse, cada ano no que se dea a devandita circunstancia, o importe final da economía producida para o Concello en función da bonificación do canon unitario de tratamento por tonelada de residuos domésticos aplicada por SOGAMA e a porcentaxe de redución que debe aplicarse á cota tributaria que corresponda a cada unha das persoas obrigadas ao pago da taxa. A presente Ordenanza Fiscal entrará en vigor ao día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Cedeira, 28 de maio de 2021 O alcalde Pablo Diego Moreda Gil